CELEX: 52017JC0023
Language: fi
Date: 2017-07-10
Title: Yhteinen ehdotus NEUVOSTON PÄÄTÖS Euroopan unionin ja sen jäsenvaltioiden sekä Afganistanin islamilaisen tasavallan kumppanuutta ja kehitystä koskevalla yhteistyösopimuksella perustetussa sekakomiteassa Euroopan unionin puolesta esitettävästä kannasta sekakomitean työjärjestyksen vahvistamiseen ja kahden erityistyöryhmän perustamiseen

EUROOPAN KOMISSIO
            Bryssel 10.7.2017
            JOIN(2017) 23 final
            2017/0155(NLE)
            Yhteinen ehdotus
            NEUVOSTON PÄÄTÖS
            Euroopan unionin ja sen jäsenvaltioiden sekä Afganistanin islamilaisen tasavallan kumppanuutta ja kehitystä koskevalla yhteistyösopimuksella perustetussa sekakomiteassa Euroopan unionin puolesta esitettävästä kannasta sekakomitean työjärjestyksen vahvistamiseen ja kahden erityistyöryhmän perustamiseen
            
               
         
         
            
               PERUSTELUT
            
            
               1.EHDOTUKSEN TAUSTA
            
            
               EU:n ja Afganistanin yhteistyösopimus kumppanuudesta ja kehityksestä, jäljempänä ’sopimus’, allekirjoitettiin 18. helmikuuta 2017.
                  1
                  
            
            
               Sopimus on ensimmäinen sopimussuhde Euroopan unionin ja Afganistanin välillä ja vahvistaa niiden yhteistyön oikeudellisen kehyksen. 
            
            
               Sopimuksessa otetaan huomioon periaatteet ja edellytykset, joihin EU:n ja Afganistanin kumppanuus perustuu (I ja II osasto). Se sisältää olennaisia osia koskevat lausekkeet ihmisoikeuksista ja joukkotuhoaseiden leviämisen estämisestä. Se myös mahdollistaa yhteistyön monilla aloilla, esimerkiksi kehitysyhteistyössä (III osasto), kaupassa ja investoinneissa (IV osasto) ja oikeus- ja oikeusvaltioasioissa (V osasto, joka sisältää kattavat lausekkeet järjestäytyneen rikollisuuden torjunnasta sekä rahanpesusta ja huumausaineiden torjunnasta ja kattaa myös muuttoliikettä koskevan yhteistyön). Sopimuksen VI osasto sisältää useita alakohtaisen yhteistyön aloja. 
            
            
               Sopimuksen on tarkoitus tulla voimaan toisen sitä päivää seuraavan kuukauden ensimmäisenä päivänä, jona osapuolet ovat ilmoittaneet toisilleen tätä tarkoitusta varten tarvittavan oikeudellisen menettelynsä saattamisesta päätökseen. Sopimuksen 59 artiklan 2 ja 3 kohdan ja neuvoston päätöksen (EU) 2017/434 3 artiklan mukaan sitä sovelletaan väliaikaisesti useilla aloilla, esimerkiksi ihmisoikeuksien, poliittisen vuoropuhelun ja kehitysyhteistyön aloilla. 
            
            
               Sopimuksen 49 artiklan mukaan perustetaan sekakomitea, joka koostuu osapuolten mahdollisimman korkean tason edustajista ja jonka tehtävänä on muun muassa varmistaa sopimuksen moitteeton toiminta ja täytäntöönpano.
            
            
               Sekakomitean avustamiseksi ja asiantuntijatason keskustelujen helpottamiseksi sopimuksen soveltamisalaan kuuluvilla keskeisillä aloilla ehdotetaan seuraavien erityistyöryhmien perustamista:
            
            
               –hyvä hallintotapa, ihmisoikeudet ja muuttoliike ja
            
            
               –taloudellinen ja sosiaalinen kehitys.
            
            
            
               Tämän ehdotuksen tavoitteena on määrittää sekakomiteassa esitettävä EU:n kanta
            
            
               –sekakomitean työjärjestyksen vahvistamiseen ja
            
            
               –työryhmien perustamiseen.
            
            
            
               EU:n kanta perustuu mukaan liitettyihin sekakomitean päätösluonnoksiin. 
            
            
            
               2017/0155 (NLE)
            
            
               Yhteinen ehdotus
            
         
         
            
               NEUVOSTON PÄÄTÖS
            
            
               Euroopan unionin ja sen jäsenvaltioiden sekä Afganistanin islamilaisen tasavallan kumppanuutta ja kehitystä koskevalla yhteistyösopimuksella perustetussa sekakomiteassa Euroopan unionin puolesta esitettävästä kannasta sekakomitean työjärjestyksen vahvistamiseen ja kahden erityistyöryhmän perustamiseen
               
            
               EUROOPAN UNIONIN NEUVOSTO, joka
            
            
               ottaa huomioon Euroopan unionista tehdyn sopimuksen ja erityisesti sen 37 artiklan,
            
            
               ottaa huomioon Euroopan unionin toiminnasta tehdyn sopimuksen ja erityisesti sen 207 ja 209 artiklan yhdessä sen 218 artiklan 9 kohdan kanssa,
            
            
               ottaa huomioon Euroopan komission ja unionin ulkoasioiden ja turvallisuuspolitiikan korkean edustajan yhteisen ehdotuksen,
            
            
            
               sekä katsoo seuraavaa:
            
            
               1.Euroopan unionin ja sen jäsenvaltioiden sekä Afganistanin islamilaisen tasavallan yhteistyösopimus kumppanuudesta ja kehityksestä, jäljempänä ’sopimus’, allekirjoitettiin 18 päivänä helmikuuta 2017, ja sitä sovelletaan sen 59 artiklan 2 ja 3 kohdan sekä neuvoston päätöksen (EU) 2017/434
                  2
                3 artiklan nojalla väliaikaisesti. 
            
            
               2.Sopimuksen 49 artiklan nojalla on perustettu sekakomitea muun muassa sopimuksen moitteettoman toiminnan ja täytäntöönpanon varmistamiseksi. Sopimuksen tehokkaan täytäntöönpanon edistämiseksi sekakomitean olisi hyväksyttävä työjärjestys.
            
            
               3.Sopimuksen 49 artiklan nojalla sekakomitea voi päättää perustaa erityiskomiteoita tai -työryhmiä avustamaan sitä sen tehtävien suorittamisessa. 
            
            
               4.Sekakomiteassa esitettävän unionin kannan sekakomitean työjärjestyksen vahvistamiseen ja erityistyöryhmien perustamiseen olisi perustuttava tähän päätökseen liitettyihin sekakomitean päätösluonnoksiin, 
            
            
               ON HYVÄKSYNYT TÄMÄN PÄÄTÖKSEN: 
            
            
               1 artikla
            
            
               Sopimuksen 49 artiklalla perustetussa sekakomiteassa esitettävä Euroopan unionin kanta seuraaviin:
            
            
               a) sekakomitean työjärjestyksen vahvistaminen ja
            
            
               b) kahden erityistyöryhmän perustaminen 
            
            
                perustuu tähän päätökseen liitettyihin sekakomitean päätösluonnoksiin.
            
            
               Unionin edustajat sekakomiteassa voivat sopia päätösluonnoksiin tehtävistä vähäisistä muutoksista ilman uuden neuvoston päätöksen edellyttämistä.
            
            
               2 artikla
            
         
         
            
               Tämä päätös tulee voimaan päivänä, jona se hyväksytään.
            
            
               Tehty Brysselissä
            
            
               
                     Neuvoston puolesta
               
               
                     Puheenjohtaja
               
            
         
         
            
                  
                     (1)
                  Neuvoston päätös (EU) 2017/434, annettu 13 päivänä helmikuuta 2017, Euroopan unionin ja sen jäsenvaltioiden sekä Afganistanin islamilaisen tasavallan välisen kumppanuutta ja kehitystä koskevan yhteistyösopimuksen allekirjoittamisesta unionin puolesta ja sen väliaikaisesta soveltamisesta (EUVL L 67, 14.3.2017, s. 1).
               
               
                  
                     (2)
                  Neuvoston päätös (EU) 2017/434, annettu 13 päivänä helmikuuta 2017, Euroopan unionin ja sen jäsenvaltioiden sekä Afganistanin islamilaisen tasavallan välisen kumppanuutta ja kehitystä koskevan yhteistyösopimuksen allekirjoittamisesta unionin puolesta ja sen väliaikaisesta soveltamisesta (EUVL L 67, 14.3.2017, s. 1).
               
            
      
    ---documentbreak--- 
      
         
               EUROOPAN KOMISSIO
            Bryssel 10.7.2017
            JOIN(2017) 23 final
            LIITTEET
            asiakirjaan
            Yhteinen ehdotus neuvoston päätökseksi
            Euroopan unionin ja sen jäsenvaltioiden sekä Afganistanin islamilaisen tasavallan kumppanuutta ja kehitystä koskevalla yhteistyösopimuksella perustetussa sekakomiteassa Euroopan unionin puolesta esitettävästä kannasta sekakomitean työjärjestyksen vahvistamiseen ja kahden erityistyöryhmän perustamiseen
            
               
         
         
            
               LIITE 1
            
            
               EU:n ja Afganistanin sekakomitean päätös N:o 1/2017,
            
            
               annettu,
            
            
               työjärjestyksen vahvistamisesta
            
            
               EU:n ja Afganistanin SEKAKOMITEA, joka 
            
            
               ottaa huomioon Euroopan unionin ja sen jäsenvaltioiden sekä Afganistanin islamilaisen tasavallan yhteistyösopimuksen kumppanuudesta ja kehityksestä, jäljempänä ’sopimus’, ja erityisesti sen 49 artiklan 5 kohdan, 
            
            
               sekä katsoo seuraavaa:
            
            
               (1)Sopimus allekirjoitettiin 18 päivänä helmikuuta 2017, ja sitä sovelletaan sen 59 artiklan 2 ja 3 kohdan sekä 13 päivänä helmikuuta 2017 annetun neuvoston päätöksen (EU) 2017/434 3 artiklan nojalla väliaikaisesti.
            
            
               (2)Sopimuksen tehokkaan täytäntöönpanon edistämiseksi sekakomitea olisi perustettava mahdollisimman pian.
            
            
               Sopimuksen 49 artiklan 5 kohdan mukaan sekakomitea vahvistaa oman työjärjestyksensä,
            
            
               ON HYVÄKSYNYT TÄMÄN PÄÄTÖKSEN: 
            
            
               Ainoa artikla
            
            
               Hyväksytään sekakomitean työjärjestys, sellaisena kuin se on esitetty liitteessä A.
            
            
               Tehty [….]
            
            
               
                     EU:n ja Afganistanin sekakomitean puolesta
               
               
                     Puheenjohtaja
               
            
            
               LIITE A
            
            
               Sekakomitean työjärjestys 
            
            
               1 artikla
            
         
         
            
               Kokoonpano ja puheenjohtaja
            
            
               1. Sekakomitea toteuttaa tehtävät, jotka on vahvistettu sopimuksen 49 artiklassa. 
            
            
               2. Sekakomitea koostuu kummankin osapuolen mahdollisimman korkean tason edustajista, ja sen puheenjohtajana toimii vuorotellen yhden kalenterivuoden ajan sen osapuolen edustaja, joka järjestää kokouksen kyseisenä kalenterivuonna. 
            
            
               3. Afganistanin islamilaisen tasavallan valtiovarainministeri ja unionin ulkoasioiden ja turvallisuuspolitiikan korkea edustaja toimivat vuorotellen sekakomitean puheenjohtajana. He voivat siirtää ylemmälle virkamiehelle valtuutensa toimia puheenjohtajana joissakin tai kaikissa sekakomitean kokouksissa. 
            
            
               2 artikla
            
            
               Kokoukset
            
            
               1. Sekakomitea tapaa vuosittain. Sekakomitean kokoukset kutsuu koolle puheenjohtaja. Kokoukset pidetään vuorotellen Brysselissä ja Kabulissa yhteisesti sovittavana päivänä. Jommankumman osapuolen pyynnöstä voidaan järjestää sekakomitean erityisistuntoja, jos osapuolet niin sopivat.
            
            
               2. Jos osapuolet niin sopivat, sekakomitean kokouksia voidaan poikkeuksellisesti pitää myös videoneuvotteluina.
            
            
               3 artikla
            
            
               Osallistujat
            
            
               1. Kumpikin osapuoli ilmoittaa ennen jokaista kokousta puheenjohtajalle valtuuskuntansa aiotun kokoonpanon.
            
            
               2. Puheenjohtaja voi osapuolten yhteisestä sopimuksesta kutsua kokouksiin asiantuntijoita tai muiden elinten edustajia tarkkailijoiksi tai antamaan tietoja erityisistä kysymyksistä.
            
            
               4 artikla
            
            
               Julkisuus
            
            
                1. Sekakomitean kokoukset pidetään suljetuin ovin paitsi silloin kun puheenjohtaja päättää osapuolten suostumuksella, että kokous on julkinen. 
            
            
               2. Sekakomitea voi harkintansa mukaan antaa yleisölle lausuntoja. 
            
            
               5 artikla
            
            
               Sihteeristö
            
            
               Yksi Euroopan ulkosuhdehallinnon edustaja ja yksi Afganistanin islamilaisen tasavallan hallituksen edustaja toimivat yhdessä sekakomitean sihteereinä. Kaikki puheenjohtajalle tarkoitetut tai häneltä peräisin olevat tiedonannot välitetään sihteereille. Puheenjohtajalle osoitettua ja puheenjohtajalta lähtevää kirjeenvaihtoa voidaan käydä missä tahansa kirjoitetussa muodossa, myös sähköpostitse. 
            
            
               6 artikla
            
         
         
            
               Kokousten esityslistat
            
            
               1. Puheenjohtaja laatii kutakin kokousta varten esityslistaehdotuksen. Esityslistaehdotus ja muut tarvittavat asiakirjat lähetetään osapuolille viimeistään 15 päivää ennen kokouksen alkua. 
            
            
               2. Kumpikin osapuoli voi pyytää puheenjohtajaa ottamaan asian esityslistalle.
            
            
               3. Sekakomitea vahvistaa esityslistan kunkin kokouksen alussa. Osapuolten suostumuksella esityslistalle voidaan ottaa asioita, joita ei ole merkitty esityslistaehdotukseen.
            
            
               4. Erityisolosuhteissa ja osapuolten suostumuksella puheenjohtaja voi lyhentää 1 kohdassa tarkoitettuja määräaikoja tiettyyn erityistapaukseen liittyvien vaatimusten huomioon ottamiseksi. 
            
            
               7 artikla
            
            
               Pöytäkirja
            
            
               1. Sekakomitean kokousten tulokset esitetään yhteisesti hyväksytyn pöytäkirjan muodossa.
            
            
               2. Puheenjohtaja laatii yhteenvedon sekakomitean kussakin kokouksessa tekemistä päätelmistä. Sihteerit laativat näiden päätelmien pohjalta yhdessä pöytäkirjaluonnoksen mieluiten kokouksen lopussa tai viimeistään 30 päivän kuluessa kokouspäivästä. 
            
            
               3. Osapuolet hyväksyvät luonnoksen mieluiten kokouksen lopussa tai viimeistään 45 päivän kuluessa kokouspäivästä tai muusta osapuolten sopimasta päivästä. Kun osapuolet ovat hyväksyneet pöytäkirjaluonnoksen, puheenjohtaja ja sihteerit allekirjoittavat kaksi alkuperäiskappaletta. Kumpikin osapuoli saa yhden alkuperäiskappaleen. 
            
            
               8 artikla
            
            
               Päätökset ja suositukset 
            
            
               1. Sekakomitean päätökset ja suositukset hyväksytään osapuolten yhteisellä sopimuksella.
            
            
               2. Sekakomitean päätöksille annetaan otsikko ”päätös” ja suosituksille otsikko ”suositus”, ja otsikon jälkeen merkitään järjestysnumero, antamispäivä sekä kuvaus aiheesta. Kussakin päätöksessä ilmoitetaan sen voimaantulopäivä. 
            
            
               3.  Sekakomitea voi antaa päätöksiä tai suosituksia kirjallisella menettelyllä. Tällöin osapuolet sopivat menettelyn enimmäiskestosta. Jos kumpikaan osapuoli ei ole kyseisen ajan päätyttyä ilmaissut vastustavansa ehdotettua päätöstä tai suositusta, puheenjohtaja julistaa päätöksen tai suosituksen hyväksytyksi yhteisellä sopimuksella. 
            
            
               4. Sekakomitean päätökset ja suositukset tehdään kahtena puheenjohtajan allekirjoittamana todistusvoimaisena alkuperäiskappaleena. 
            
            
               5. Kumpikin osapuoli voi julkaista sekakomitean päätökset ja suositukset omassa virallisessa lehdessään. 
            
            
               9 artikla
            
            
               Kulut
            
            
               1. Osapuolet vastaavat niille sekakomitean kokouksiin osallistumisesta aiheutuvista henkilöstö-, matka- ja oleskelukuluista sekä postitus- ja televiestintäkuluista. 
            
         
         
            
               2. Osapuolet vastaavat kuluista, jotka liittyvät tulkkaukseen kokouksissa sekä kääntämiseen.
            
            
               3. Kokouksen järjestävä osapuoli vastaa kokouksen järjestelyihin liittyvistä kuluista sekä asiakirjojen kopiointikuluista. 
            
            
               10 artikla
            
            
               Erityistyöryhmät
            
            
               1. Sekakomitea voi perustaa erityiskomiteoita tai -työryhmiä avustamaan sitä sen tehtävien suorittamisessa. Erityistyöryhmät raportoivat toiminnastaan sekakomitealle kunkin kokouksensa jälkeen. 
            
            
               2. Sekakomitea voi päättää lakkauttaa jo perustetun erityistyöryhmän tai määritellä jo perustetulle erityistyöryhmälle toimeksiannon tai muuttaa sen toimeksiantoa tai perustaa uusia erityistyöryhmiä. 
            
            
               3. Erityistyöryhmät raportoivat toiminnastaan yksityiskohtaisesti sekakomitealle kunkin sen kokouksen jälkeen, ja ne voivat tehdä sekakomitealle suosituksia. 
            
            
               LIITE 2
            
            
               EU:n ja Afganistanin sekakomitean päätös N:o 2/2017,
            
            
               annettu
            
            
               kahden erityistyöryhmän perustamisesta ja niiden työjärjestyksen hyväksymisestä
            
            
               EU:n ja Afganistanin SEKAKOMITEA, joka
            
            
               ottaa huomioon Euroopan unionin ja sen jäsenvaltioiden sekä Afganistanin islamilaisen tasavallan yhteistyösopimuksen kumppanuudesta ja kehityksestä, jäljempänä ’sopimus’, ja erityisesti sen 49 artiklan 3 kohdan, ja sekakomitean työjärjestyksen 10 artiklan,
            
            
               sekä katsoo seuraavaa:
            
            
               Sopimus allekirjoitettiin 18 päivänä helmikuuta 2017, ja sitä sovelletaan sen 59 artiklan nojalla väliaikaisesti.
            
            
               Sopimuksen tehokkaan täytäntöönpanon edistämiseksi sen institutionaalinen kehys olisi vahvistettava mahdollisimman pian.
            
            
               Sekakomitea voi sopimuksen 49 artiklan 3 kohdan ja sekakomitean työjärjestyksen 10 artiklan nojalla päättää perustaa erityiskomiteoita tai -työryhmiä avustamaan sitä sen tehtävien suorittamisessa. 
            
            
               Asiantuntijatason keskustelujen mahdollistamiseksi sopimuksen soveltamisalaan kuuluvilla keskeisillä aloilla olisi perustettava erityistyöryhmiä. Osapuolet voivat lisäksi päättää muuttaa erityiskomiteoiden tai -työryhmien luetteloa ja/tai niiden laajuutta. 
            
            
               Tämä päätös olisi hyväksyttävä, jotta erityistyöryhmistä saadaan toimintakykyisiä oikea-aikaisesti, 
            
            
         
         
            
               ON HYVÄKSYNYT TÄMÄN PÄÄTÖKSEN:
            
            
               Ainoa artikla
            
            
               Perustetaan liitteessä A luetellut erityistyöryhmät. Erityistyöryhmien toimeksiannot esitetään liitteessä B. 
            
            
               Tehty
            
            
               EU:n ja Afganistanin sekakomitean puolesta
            
            
               Puheenjohtaja
               
            
               Liite A
            
            
               EU:n ja Afganistanin sekakomitea
            
            
               Erityistyöryhmät
            
            
               1.
                     Hyvän hallintotavan, ihmisoikeuksien ja muuttoliikkeen erityistyöryhmä 
            
            
               2.
                     Taloudellisen ja sosiaalisen kehityksen erityistyöryhmä.
            
            
               Liite B
            
            
               Euroopan unionin ja sen jäsenvaltioiden sekä Afganistanin islamilaisen tasavallan välisen kumppanuutta ja kehitystä koskevan yhteistyösopimuksen nojalla perustettujen erityistyöryhmien toimeksianto
            
            
               1 artikla
            
            
               Erityistyöryhmä voi keskustella kokouksissaan sopimuksen täytäntöönpanosta niillä aloilla, joilla se toimii. Ne voivat keskustella myös asianomaiseen kahdenvälisen yhteistyön alaan liittyvistä aiheista tai erityisistä hankkeista.
            
            
               2 artikla
            
            
               Erityistyöryhmät työskentelevät sekakomitean alaisuudessa. Ne raportoivat ja toimittavat pöytäkirjansa ja päätelmänsä sekakomitean puheenjohtajalle 30 kalenteripäivän kuluessa kustakin kokouksesta.
            
            
               3 artikla
            
            
               1. Erityistyöryhmät muodostetaan osapuolten edustajista.
            
            
               2. Erityistyöryhmät voivat pyytää asiantuntijoita kokouksiinsa kuullakseen heitä tietyissä esityslistalla olevissa asioissa.
            
         
         
            
               4 artikla
            
            
               Erityistyöryhmän puheenjohtajana toimii se osapuoli, joka on sekakomitean puheenjohtajana.
            
            
               5 artikla
            
            
               Euroopan unionin edustaja ja Afganistanin hallituksen edustaja toimivat yhdessä erityistyöryhmien sihteereinä. 
            
            
               6 artikla
            
            
               1. Erityistyöryhmät kokoontuvat aina olosuhteiden sitä edellyttäessä jommankumman osapuolen kirjallisesta pyynnöstä ja vähintään kerran vuodessa. Jokainen kokous pidetään molempien osapuolten yhdessä sopimaan aikaan niiden yhdessä sopimassa paikassa.
            
            
               2. Jos toinen osapuoli pyytää erityistyöryhmän kokouksen koolle kutsumista, toisen osapuolen sihteeri vastaa pyyntöön 15 työpäivän kuluessa sen vastaanottamisesta. Erityisen kiireellisissä tapauksissa erityistyöryhmä voidaan kutsua koolle lyhyemmällä varoitusajalla osapuolten niin sopiessa.
            
            
               3.  Sihteerit kutsuvat yhdessä koolle erityistyöryhmien kokoukset.
            
            
               7 artikla 
            
            
               1. Kumpikin osapuoli voi pyytää puheenjohtajaa ottamaan asian erityistyöryhmän kokouksen esityslistalle. Esityslistalle sisällytettävät asiat on toimitettava sihteereille vähintään 15 työpäivää ennen asianomaista kokousta. Mahdolliset niitä tukevat asiakirjat on toimitettava sihteereille vähintään kymmenen työpäivää ennen kokousta. 
            
            
               2. Sihteerit toimittavat esityslistaluonnoksen osapuolille viimeistään viisi työpäivää ennen kokousta. Poikkeustapauksissa esityslistalle voidaan ottaa asioita tätä nopeammin molempien osapuolten suostumuksella.
            
            
               8 artikla
            
            
               1. Sihteerit laativat jokaisesta kokouksesta pöytäkirjaluonnoksen.
            
            
               2. Erityistyöryhmien kokoukset pidetään suljetuin ovin paitsi silloin kun puheenjohtaja päättää osapuolten suostumuksella, että kokous on julkinen.